Grondwethof sê oor Oscar Pistorius se appèlaansoek | Maroela Media
Die hof het Pistorius se aansoek van die hand gewys. Pistorius dien tans 'n vonnis van 13 jaar en vyf maande tronkstraf uit vir die moord op sy vriendin, Reeva Steenkamp, wat hy op Valentynsdag 2013 in sy huis in Silver Lakes, Pretoria, doodgeskiet het.
Pistorius is aanvanklik tot ses jaar tronkstraf gevonnis, maar dié vonnis is deur die appèlhof in Bloemfontein verleng nadat die staat teen Pistorius se vonnis geappelleer het.
Volgens die hofdokumente wat Pistorius se regspan by die konstitusionele hof ingedien het, word daar aangevoer dat die appèlhof "wesenlike feitelike bevindinge van die verhoorhof geminag of geïgnoreer het".
Pistorius was in Desember verlede jaar weer in die nuus nadat dit aan die lig gekom het dat hy geringe beserings opgedoen het toe hy glo in 'n rusie betrokke geraak het met 'n ander gevangene in die Atteridgeville Korrektiewe Sentrum in Pretoria waar hy tans tronkstraf uitdien.
Singabakho Nxumalo, woordvoerder van die departement van korrektiewe dienste, het gesê Pistorius het glo in 'n rusie betrokke geraak met 'n ander gevangene oor die gebruik van 'n openbare telefoon in die spesialesorg-eenheid van die gevangenis.
Oscar bitter jammer vir jou my kind. Jou velkleur tel teen jou.
Die enigste, regverdigste, en regte besluit deur die hof.
Hopelik is dit nou die einde van die Oscar moordsaak want alles wat sy regspan ookal probeerhet , is tot totale mislukking gedoem.
Oscar moet net aanvaar dat hy n moordenaar is van n beeldskone jong vrou want hy is tereg skuldig bevind aan moord al was dit ook dolus eventualis. Oscar moet liewer elke
dag op sy kniee gaan en dankie se dat hy nie lewenslank gekry het nie.
EN ai tog nou is al Oscar se ondersteuners wat so onwrikbaar in sy onskulg geglo het weer van vooraf ontsteld en vol selfbejammering vir Oscar
Hy moet maar sy straf aanvaar aangesien hy Reeva se grondwetlike reg op lewe van haar af weg geneem het, deur haar te vermoor.
As jy n moordenaar is het dit niks te doene met velkleur, ras, of wie jou familie is nie ! Asook geen ledemate ens het nie…..Jy moet betaal vir jou dade !